Николай Лилиев
Засмените твои простори…

chitanka.info

Засмените твои простори

плашат заспали тъми,

надени пъстроцветни одежди,

към нови зори, кръгозори,

озарена от млади надежди,

нашият път устреми!

И нека усмивката твоя

буди в засеений плод

примирения светли и радост,

ръсни в тишината и зноя

на отрано покрусена младост

вярата в новий живот!

Развей над безбрежни долини

своите мощни крила

и запей тиха сладостна песен,

високо в просторите сини

аз отправям безгрижно унесен

първата златна стрела.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.